**Предговор**

Во последните неколку децение развојот на компјутерската техника и технологија доживува кулминација. Денеска веќе ниту една активност која се презема скоро да не може да се реализира без примена на компјутерската технологија, а доколку би се реализирала би траела многу долго. Потребата од познавање и работа на компјутер веќе не е нешто што е потребно само на експертите, тоа е неопходно потребно на скоро секој поединец. До пред дваесетина години се сметаше дека оној кој не знае да пишува и чита е неписмен човек, а денеска може да кажеме дека оној кој не знае да користи компјутер може да го сметаме за полуписмен човек.

Оваа книга првенствено е наменета за студентите од факултетот за информатика, но може да послужи и како основна и поширока литература и за останатите студенти. На многу едноставен начин кој може да го разбере и поединец кој прв пат се сретнува за оваа проблематика се објаснети сите работи.

Во првата глава дадени се основните поими за оперативните системи без кој не може да се замисли функционирањето на ниту еден компјутер. Исто така во оваа глава во детали е објаснет начинот на конфигурирање на оперативниот систем Windows XP.

Во втората глава од книгата објаснет е интернетот како една глобална светска мрежа. Објаснет е начинот на функционирање и услугите кои ги нуди, како и кои се правците на иден развој на интернетот.

Во третата глава во најситни детали е објаснет програмот Microsoft Word 2007 кој е дел од програмскиот пакет Microsoft Office 2007. Ова е најчесто користен програм за обработка на текст.

Во четвртата глава објаснет е програмот Microsoft Excel 2007 наменет за табеларни пресметки. Excel е толку моќен програм без кој функционирањето на денешната економија не може да замисли.

Во петтата глава од оваа книга објаснет е програмот Microsoft PowerPoint 2007. Ова е програма наменета за презентација. Презентациите може да се изведуваат на фолија со помош на графоскоп, на табла, со помош на диапроектор, но еден од најубавите и највпечатливи начини е со помош на Microsoft PowerPoint.

Во шестата глава „Работа со бази на податоци“ дадени се основните поими за базите на податоци, какви бази на податоци постојат и во кратки црти објаснет е програмот Microsoft Access 2007.

Седмата глава која е под наслов „Мултимедија“ објаснето е значењето на мултимедијата а посебно в о образованието. Објаснето е од кое елементи се состои мултимедијата и во кратки црти даден е опис на секој елемент.

Осмата глава е под име „Outlook“. Секој кој сака да си го олесни секојдневното работење користи некоја апликација која тоа му го овозможува. Microsoft Оutlook 2007 е една од апликациите која се користи за управување со лични информации. Наменета е за прием и испраќање на електронска пошта, за внесување и евидентирање на состаноци, различни обврски, проекти, задачи и слично.

Во деветтата глава е даден опис на програмскиот пакет МАТЛАБ. МАТЛАБ (Matrix Laboratory) претставува high-performance програмски јазик наменет за технички пресметки. Обединува пресметување, визуелизација и програмирање во многу лесна работна околина каде проблемите и решенијата се дефинирани со помош на познати математички нотации. Експанзијата на МАТЛАБ е многу голема. Денеска МАТЛАБ го користат сите технички струки. Една од појаките страни на МАТЛАБ е фактот дека неговиот програмски јазик овозможува креирање на свои алатки за повеќекратна употреба. Лесно можете самите да креирате свои функции и програми.

Во десеттата глава е објаснет програмскиот пакет Simulink. SIMULINK представува графичка алатка која ја користи математичката основа на Матлаб за да се спроведе симулацијата на системот. Градењето на симулацискиот модел на системот внатре во Simulink-от се извршува на многу едноставен начин со користење на библиотека на готови графички блокови. Освен постоечките блокови корисникот може да напише и сопствени блокови со користење на било која Матлабова м-функција или функции напишани во програмскиот јазик C/C++(s-funkcii).